Teribilismul unui şofer era să producă o tragedie în judeţul Iaşi! Individul nu a găsit ceva mai bun de făcut decât să şicaneze în trafic o maşină a Inspectoratului pentru Situaţii de Urgenţă, care transporta o bombă.

Maşina ISU transporta o încărcătura explozibilă, motiv pentru care nu mergea cu viteză. Acest lucru l-a deranjat pe şoferul unei alte maşini.

Bărbatul a claxonat în repetate rânduri maşina ISU, iar când a văzut că aceasta nu măreşte viteza a decis să o depăşească. Pericolul a apărut în clipa în care şoferul grăbit a început să pună brusc frâne în faţa autovehiculului Inspectoratului pentru Situaţii de Urgenţă. Mai mult, la un moment dat, şoferul agresiv a oprit complet autoturismul. Cu greu au reuşit cei de la ISU să evite coliziunea. În caz contrar, s-ar fi putut produce o explozie puternică. Angajaţii ISU Iaşi transportau o bombă cu aruncător de calibru 82.